ครม.เห็นชอบแต่งตั้งข้าราชการการเมือง ให้ พล.ต.อ.ศรีวราห์ รังสิพราหมณกุล เป็นที่ปรึกษานายกรัฐมนตรี
ครม.เห็นชอบแต่งตั้งข้าราชการการเมือง ให้ พล.ต.อ.ศรีวราห์ รังสิพราหมณกุล เป็นที่ปรึกษานายกรัฐมนตรีนางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงผลประชุม ครม.ว่า ที่ประชุมเห็นชอบแต่งตั้งข้าราชการการเมือง ตามที่สำนักเลขาธิการนายกรัฐมนตรี เสนอ ได้แก่ พล.ต.อ.ศรีวราห์ รังสิพราหมณกุล เป็นที่ปรึกษานายกรัฐมนตรี ทั้งนี้ตั้งแต่วันที่ 26 พฤศจิกายน 2562 เป็นต้นไปที่ประชุมยังเห็นชอบแต่งตั้งข้าราชการพลเรือน ให้ดำรงตำแหน่งประเภทวิชาการระดับทรงคุณวุฒิ ตามที่กระทรวงสาธารณสุข เสนอ ได้แก่ นายสมเกียรติ ขำนุรักษ์ สาธารณสุขนิเทศก์ (นายแพทย์เชี่ยวชาญ) สำนักงานปลัดกระทรวง กระทรวงสาธารณสุข เป็นสาธารณสุขนิเทศก์ (นายแพทย์ทรงคุณวุฒิ) ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อม เป็นต้นไป ครม.เห็นชอบ แต่งตั้งข้าราชการพลเรือนสามัญ ให้ดำรงตำแหน่งประเภทวิชาการระดับทรงคุณวุฒิ ตามที่กระทรวงการคลัง เสนอ ได้แก่ นางสาวพิมพ์เพ็ญ ลัดพลี รองผู้อำนวยการสำนักงานบริหารหนี้สาธารณะ เป็นที่ปรึกษาด้านนโยบายและยุทธศาสตร์ (นักวิเคราะห์นโยบายและแผนทรงคุณวุฒิ) สำนักงานปลัดกระทรวง กระทรวงการคลัง ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปครม.เห็นชอบ ตามที่กระทรวงการอุดมศึกษา วิทยาศาสตร์ วิจัยและนวัตกรรม เสนอ แต่งตั้งนางสาวลดา พันธ์สุขุมธนา ผู้อำนวยการสำนักหอสมุดและศูนย์สารสนเทศวิทยาศาสตร์และเทคโนโลยี กรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม เป็นผู้เชี่ยวชาญเฉพาะด้านวิจัยและพัฒนา (นักวิทยาศาสตร์ทรงคุณวุฒิ) กรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม ทั้งนี้ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปครม.เห็นชอบตามที่สำนักงานคณะกรรมการส่งเสริมการลงทุนเสนอ แต่งตั้งนายชนินทร์ ขาวจันทร์ ผู้อำนวยการศูนย์เทคโนโลยีสารสนเทศและการสื่อสาร สำนักงานคณะกรรมการส่งเสริมการลงทุน เป็นที่ปรึกษาด้านการลงทุน (นักวิเคราะห์นโยบายและแผนทรงคุณวุฒิ) สำนักงานคณะกรรมการส่งเสริมการลงทุน สำนักนายกรัฐมนตรี ทั้งนี้ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปนอกจากนี้ ครม. อนุมัติแต่งตั้งประธานกรรมการและกรรมการผู้ทรงคุณวุฒิในคณะกรรมการสำนักงานบริหารและพัฒนาองค์ความรู้ จำนวน 3 คน ได้แก่ นายวีระ โรจน์พจนรัตน์ เป็นประธานกรรมการ นางฐะปาณีย์ อาจารวงศ์ กรรมการผู้ทรงคุณวุฒิ และนายพิชัย สนแจ้ง เป็นกรรมการผู้ทรงคุณวุฒิ ทั้งนี้ตั้งแต่วันที่ 26 พฤศจิกายน 2562 เป็นต้นไปครม.อนุมัติแต่งตั้ง กรรมการผู้ทรงคุณวุฒิในคณะกรรมการสำนักงานส่งเสริมเศรษฐกิจสร้างสรรค์คือ นายวรรณชัย บุญบำรุง เป็นกรรมการผู้ทรงคุณวุฒิในคณะกรรมการสำนักงานส่งเสริมเศรษฐกิจสร้างสรรค์ ทั้งนี้ตั้งแต่วันที่ 26 พฤศจิกายน 2562 เป็นต้นไป